ആര്യന് ഖാന് ജുഡീഷ്യല് കസ്റ്റഡിയില് ജാമ്യാപേക്ഷയില് വാദം ഇന്ന് മുംബൈ ആഡംബര കപ്പലിലെ ലഹരിപ്പാര്ടി കേസില് ബോളിവുഡ് താരം ഷാരൂഖ് ഖാന്റെ മകന് ആര്യന് ഖാന് ഉള്പ്പെടെ എട്ടുപേരെ 14 ദിവസത്തെ ജുഡീഷ്യല് കസ്റ്റഡിയില് വിട്ടു. ആര്യന് ഖാനെ 11 വരെ കസ്റ്റഡിയില് വേണമെന്ന എന്സിബി ആവശ്യം ബോംബെ കോടതി തള്ളി. ചോദ്യം ചെയ്യാന് എന്സിബിക്ക് ആവശ്യത്തിന് സമയം ലഭിച്ചതായി കോടതി പറഞ്ഞു.അതേസമയം, ആര്യന്റെ ജാമ്യാപേക്ഷയില് വെള്ളിയാഴ്ച പകല് 11ന് വാദം കേള്ക്കും. കോവിഡ് പരിശോധന നടത്താത്തതിനാല് വെള്ളിയാഴ്ച രാവിലെവരെ പ്രതികളെ എന്സിബിയുടെ ഓഫീസില് പാര്പ്പിക്കുക. മുംബൈയില്നിന്ന് ഗോവയിലേക്ക് സഞ്ചരിച്ച കോര്ഡിലിയ കപ്പലിലെ ലഹരിവിരുന്നുമായി ബന്ധപ്പെട്ട് ശനിയാഴ്ച വൈകിട്ടാണ് എന്സിബിയുടെ രഹസ്യ ഓപ്പറേഷനില് ആര്യനുള്പ്പെടെ എട്ട് പ്രതികള് അറസ്റ്റിലായത്.